Mestská  časť  Bratislava – Nové  Mesto, Junácka  ul. č. 1, Bratislava 

Z á p i s n i c a

z 34. zasadnutia Miestnej  rady  mestskej  časti Bratislava-Nové Mesto, ktoré  sa konalo dňa  29. 4. 2014

Prítomní:   Ing. Jánošová, Ing. Kollárik, Ing. Dubravec, Mgr. Pfundtner, MUDr. Dubček, Ing. Gašpierik, JUDr. Mikulec, p. Szusčík, Ing. Winkler, Mgr. Tettinger, Ing. Böhm

Ospravedlnení:  Mgr. Kusý,  Ing. Augustinič, Ing. Galamboš 

Rokovanie  34. zasadnutia Miestnej rady mestskej časti Bratislava-Nové Mesto o  9,00 hod. otvorila  a  viedla  Ing. Anna Jánošová – zástupkyňa starostu  mestskej časti. 

	Miestna rada schválila predložený návrh programu rokovania s pripomienkou: z programu rokovania stiahnuť bod „Návrh Zriaďovacej listiny Komunitného centra Ovručská a plán jeho činnosti“ (uznesenie č. 34/01).
	
Miestna rada zvolila za overovateľa zápisnice a uznesení JUDr. Richarda Mikulca (uznesenie č. 34/02).
  
Miestna  rada prerokovala predložené materiály  v  tomto poradí:

1.	Správa o plnení uznesení Miestnej rady mestskej časti  Bratislava-Nové Mesto

	Správu predložil Ing. Kollárik, prednosta MÚ B-NM. Uviedol, že trvá plnenie uznesení a splnené  boli uznesenia  podľa  predtlače. Po preskúmaní správy o kontrole plnenia uznesení MR MČ B-NM miestny kontrolór k vyhodnoteným uzneseniam predložil súhlasné stanovisko. 
Miestna rada prijala uznesenie č. 34/03.

2.	Návrh na určenie  volebných obvodov, počtu poslancov Miestneho zastupiteľstva mestskej časti Bratislava-Nové Mesto a počtu poslancov vo volebných obvodoch pre  voľby do orgánov samosprávy obcí pre volebné obdobie rokov 2014 - 2018 v mestskej časti Bratislava-Nové Mesto

Ing.  Kollárik,  prednosta MÚ B-NM uviedol, že  odvolávajúc sa na zák. č. 343/1990 Zb. o voľbách do orgánov samosprávy obcí  a zák. 377/1990 Zb. o hl. m. SR Bratislave v znení neskorších predpisov, bol predložený návrh na určenie volebných obvodov a počtu poslancov volebných okrskov pre voľby do orgánov samosprávy obcí pre volebné obdobie rokov 2014 - 2018. 

1

Návrh bol spracovaný tak, aby v každom obvode bol približne rovnaký počet obyvateľov. Ide o vecný, technický návrh, požiadal členov MR o podanie podnetov a návrhov k uvedenému materiálu, aby ho MZ MČ B-NM na júnovom zasadnutí dňa 10. 6. 2014 prerokovalo a schválilo.  
MČ B-NM navrhla delenie na 4 volebné obvody, ktoré budú zahŕňať 44 volebných okrskov v nasledovnom zložení :
volebný obvod č. 1:	okrsky č. : 1,2, 4-11  =  (10 volebných okrskov)  =  7.872 voličov
volebný obvod č. 2: 	okrsky č. : 12 - 23     =  (12 volebných okrskov)  =  9.427voličov	
volebný obvod č. 3: 	okrsky č. : 24 - 33     =  (10 volebných okrskov)  =  8.689 voličov	
volebný obvod č. 4: 	okrsky č. :  3, 34 - 44=  (12 volebných okrskov)  =  9.312 voličov	
									          35.300 voličov	
Spolu:    4 volebné obvody
            44 volebných okrskov
Pri tomto rozdelení na 4 volebné obvody sa počet voličov v jednotlivých volebných obvodoch počtom približuje a tak aj počet volených poslancov v jednotlivých volebných obvodoch je rovnomernejší.
Vychádzajúc z posledného údaja o počte obyvateľov MČ B-NM k 15. 4. 2014 - údaj z REGOB-u  je 42.541 obyvateľov:
volebný obvod č. 1:	okrsky č. : 1,2, 4-11  =  (10 volebných okrskov)    =   9.481 obyvateľov
volebný obvod č. 2: 	okrsky č. : 12 - 23     =  (12 volebných okrskov)    = 11.105 obyvateľov 
volebný obvod č. 3: 	okrsky č.: 24-33   	= (10 volebných okrskov=10.619 obyvateľov volebný obvod č. 4: 	okrsky č. : 3, 34-44= (12 volebných okrskov)  = 11.336 obyvateľov        										  42.541 obyvateľov		
Počet obyvateľov obce MČ B-NM zverejní obec spôsobom v mieste obvyklým najneskôr 85 dní pred dňom konania volieb.
Miestne zastupiteľstvo určí počet poslancov miestneho zastupiteľstva tak, aby v mestskej časti s počtom obyvateľov: 
- menej ako 2.000 malo päť až sedem poslancov,
- od 2.001 do 10.000 malo sedem až deväť poslancov
- od 10.001 do 30.000 malo deväť až 15 poslancov
- od 30 001 do 100.000 malo 15 až 25 poslancov a
- nad 100.000 malo 25 až 35 poslancov.

Spracovaný bol matematický prepočet voliča a obyvateľa na jedného poslanca. Z tohto matematického prepočtu, pri zachovaní približnej rovnosti voliča a obyvateľa na jedného poslanca vyšiel nasledujúci návrh:
VO č. 1:	5 poslanci
VO č. 2: 	6 poslanci
VO č. 3: 	6 poslanci
VO č. 4: 	6 poslanci,
Celkom:        23 poslancov.

Skutočnosť, že podľa počtu obyvateľov miestne zastupiteľstvo môže mať až 25 poslancov, dáva možnosť zvyšných dvoch poslancov určiť vo volebnom obvode podľa náročnosti riešenia problematiky v danom volebnom obvode. 

2

P. Červenková, ved. odd. organizačného a evidencie obyvateľov dodala, že počet obyvateľov sa môže zmeniť podľa toho, či Ministerstvo vnútra SR určí počet obyvateľov mestskej časti z databázy Registra obyvateľov SR alebo z  ostatného sčítania obyvateľov, domov a bytov uskutočneného v r. 2011.

Uvedený návrh bol prerokovaný v odborných komisiách MZ MČ B-NM. 

V diskusii vystúpili Ing. Gašpierik, Ing. Winkler, JUDr. Mikulec a p. Szusčík. 
Návrh bude prerokovaný v jednotlivých poslaneckých kluboch.

	V súvislosti s predkladaným návrhom Ing. Gašpierik požiadal o spracovanie informácie o počte zamestnancov MÚ B-NM a následného riešenia zníženia stavu zamestnancov.

P. Červenková vysvetlila členom MR techniku spracovania materiálu, ide len o matematický prepočet, o dosiahnutie približne rovnakého počtu obyvateľov na každý volebný obvod, pričom konečný návrh bude spracovaný podľa návrhov, pripomienok a požiadaviek poslancov MZ.

Úloha:
Dopracovaný komplexný návrh podľa požiadaviek poslancov MZ MČ B-NM predložiť na rokovanie nasledujúcej MR dňa 27. 5. 2014.		Z.:  Ing. Kollárik, p. Červenková

Miestna rada prerokovala materiál „Návrh na určenie volebných obvodov, počtu poslancov Miestneho zastupiteľstva mestskej časti Bratislava-Nové Mesto a počtu poslancov vo volebných obvodoch pre voľby do orgánov samosprávy obcí pre volebné obdobie rokov 2014 - 2018 v MČ B-NM“ s pripomienkami a odporučila materiál opätovne predložiť na rokovanie MR dňa 27. 5. 2014.
Miestna rada prijala uznesenie č. 34/04.

3. 	Informácia k vyhláseniu voľby na funkciu miestneho kontrolóra mestskej časti Bratislava-Nové Mesto

Ing.  Kollárik,  prednosta MÚ B-NM predložil uvedenú informáciu,  nakoľko  dňom 6. 1. 2015 končí funkčné obdobie miestneho kontrolóra MČ B-NM. Na vyhlásenie voľby na funkciu miestneho kontrolóra MČ B-NM navrhol termín 11. novembra 2014. Termín odovzdania písomných prihlášok a ďalších dokladov stanovil do 2. 9. 2014 do 15.00 hod. do podateľne Miestneho úradu B-NM. V prípade odporučenia realizovať prípravu na vyhlásenie tejto voľby, bude predložený kompletný materiál s celým postupom na najbližšie rokovanie miestnej rady a miestneho zastupiteľstva. 

V diskusii vystúpili p. Szusčík, Ing. Kollárik a Ing. Gašpierik.

	Miestna rada  neprijala k „Informácii k vyhláseniu voľby na funkciu miestneho kontrolóra mestskej časti Bratislava-Nové Mesto“ žiadne uznesenie.
	Miestna rada neprijala uznesenie č. 34/05.

3

4.	Návrh Zriaďovacej listiny Komunitného centra Ovručská a plán jeho činnosti

Miestna rada stiahla z rokovania „Návrh Zriaďovacej listiny Komunitného centra Ovručská a plán jeho činnosti“.
Miestna rada prijala uznesenie č. 34/06.

5. 	Správa o príprave areálu Kuchajda na letnú sezónu 2014

S prípravou prírodného areálu Kuchajda na letnú sezónu sa začalo v mesiaci apríli. Spočíva v prácach zameraných na údržbu, opravu a zabezpečenie personálneho obsadenia. Letná prevádzka v areáli Kuchajda prebieha v mesiacoch jún, júl, august a EKO-podnik VPS pre jej plynulý chod zabezpečí celú prevádzku, priebežné čistenie, dennú obhliadku areálu, opravy a údržbu zariadení, prípravné práce pre kultúrno-spoločenské podujatia a pod.. Po skončení letnej prevádzky v priebehu septembra a októbra EKO-podnik VPS ako správca areálu Kuchajda zabezpečí demontáž zariadení letnej prevádzky. 

	Miestna rada zobrala na vedomie správu o príprave areálu Kuchajda na letnú sezónu 2014 bez pripomienok.
Miestna rada prijala uznesenie č. 34/07.

6. 	Správa o príprave Kultúrneho leta 2014 v mestskej časti Bratislava-Nové Mesto 

Mgr. Tettinger, ved. útvaru komunikácie, športu, mládeže a voľného času uviedol, že   
Kultúrne leto 2014 v MČ B-NM bolo navrhnuté tak, aby programová skladba zodpovedala požiadavkám na kultúrne vyžitie a zábavu rôznych skupín obyvateľstva. Centrom KL 2014 bude už tradične areál prírodného kúpaliska Kuchajda, program však bude situovaný aj do ďalších miest mestskej časti - park na Račianskom mýte, Partizánska lúka a ďalšie lokality mestskej časti. 
Otvorenie KL patrí k najväčším podujatiam roka v MČ B-NM, i tento rok sa bude konať na Kuchajde v sobotu 21. júna 2014. Program bude zostavený nasledovne - zábavné detské dopoludnie, detské predstavenia, ľudová hudba, latino tance, atď.. Hlavným programom popoludnia budú populárne skupiny alebo interpreti. V programe nebude chýbať zapálenie vatry a country kapela. Otvorenie KL 2014 zavŕši laserová šou. 
Aj tento rok sú plánované víkendové promenádne koncerty v  parku na Račianskom mýte, počas sobotňajších koncertov na Kuchajde by sa v amfiteátri mali predstaviť protagonisti country hudby, jazzu, popu, rockovej scény, muzikálu či operety. Pre milovníkov tanca bude v ponuke Tanečné  Kultúrne leto 2014 v Stredisku kultúry na Vajnorskej č. 21.   Letné kino sa stalo súčasťou akcií KL, premietať sa bude v amfiteátri Kuchajdy v júli od 21.30 hod. a v auguste od 20.30 hod.. 
Pozornosť  bude venovaná športovým a pohybovým aktivitám - detské nedele na Partizánskej lúke, letné aktivity s možnosťou denného športovania sa budú konať aj v Školak-klube na Riazanskej ulici a „Joga na Kuchajde“ sa plánuje organizovať 2-krát týždenne. MČ finančne aj organizačne už tretí rok podporila finálový pretek župného pohára v cyklistike „Kellys Green bike Tour“. 

4

Záver KL 2014 bude začiatkom septembra, spojený s novomestskými hodmi. Druhý deň (sobota) na Kuchajde  bude patriť športu a detským súťažiam, vrcholom bude hlavný kultúrny program, v rámci ktorého vystúpia známe skupiny, interpreti, folklórne súbory  a tanečné skupiny.

V diskusii vystúpila Ing. Jánošová.

	Miestna  rada  zobrala  na  vedomie správu o príprave Kultúrneho leta 2014 v mestskej časti Bratislava-Nové Mesto bez pripomienok.
Miestna rada prijala uznesenie č. 34/08.

7. 	Návrh  na  schválenie  trvalého  upustenia od vymáhania  pohľadávky  vedenej  voči spoločnosti ROYAL GARDEN, s.r.o., IČO: 366 11 565, so sídlom Tallerova č. 4, 811 02 Bratislava z titulu uzatvorenej Nájomnej zmluvy č. 274/2007 v znení jej dodatku  vo výške 23.401,70 € plus príslušenstvo podľa § 13, ods. 5 písm. d/, Zásad hospodárenia a nakladania s majetkom  mestskej časti Bratislava-Nové Mesto a s majetkom zvereným jej do správy hl. m. SR Bratislavy

JUDr. Olšák, prac. odd. právneho, podnikateľ., evidencie súpis. čísiel a správy pozemkov uviedol, že MČ B-NM ako správca pozemku parc. č. 19351/2 záhrada, 470 m2, k.ú. Vinohrady, prenechala tento pozemok spoločnosti ROYAL GARDEN, s. r. o., do užívania na základe nájomnej zmluvy za účelom vybudovania  trafostanice a prístupovej komunikácie k rodinným domom. Prenájom bol dohodnutý na dobu neurčitú, a to od 1. 12. 2007. Ročný nájom za pozemok činil 4.680,34 €, s lehotou splatnosti do 31. 3. príslušného roku. Spoločnosť ROYAL GARDEN, s. r. o., zmluvne dohodnuté nájomné za r. 2010 až 2014 v celkovej výške 23.401,7 € do dnešného dňa neuhradila. 

MČ B-NM zaslala ROYAL GARDEN, s. r. o., výzvu na zaplatenie nedoplatku na nájomnom za r. 2010 vo výške 4.680,34 € a výzvu na zaplatenie nedoplatku na nájomnom za r. 2010 až 2013, spolu vo výške 18.721,36 € zo dňa 23. 7. 2013. Spoločnosť nepreberá listinné zásielky a nemožno jej doručiť akúkoľvek písomnosť iným spôsobom. Podľa § 106 Obchodného zákonníka spoločnosť s ručením obmedzením zodpovedá za porušenie svojich záväzkov celým svojim majetkom. Základné imanie bolo spoločníkmi vytvorené vo výške 6.640 €. Z výpisu z OR vyplýva, že spoločnosť od 12. 8. 2010 nemá žiadneho konateľa a jej spoločníkmi sú dvaja cudzinci, príslušníci štátu Izrael s trvalým pobytom v štáte Izrael. V nadväznosti na uvedené, sa vymáhanie pohľadávky javí ako nedobytné. 
MČ zaslala na príslušný súd návrh na vydanie platobného rozkazu na zaplatenie istiny vo výške 18.721,36 € plus príslušenstvo, t.j. nezaplatené nájomné za r. 2010 až 2013, pričom 1. 4. 2014 sa stalo splatným aj nájomné za r. 2014 vo výške 4.680,34 €. V súvislosti so súdnym vymáhaním predmetnej pohľadávky JUDr. Olšák poukázal na výšku súdneho poplatku 1.404 €,  ktorého zaplatenie sa javí ako nehospodárne.  
Preskúmaný bol aj stav využitia predmetného pozemku v súlade s nájomnou zmluvou. Z vykonanej obhliadky a na základe písomného vyjadrenia odd. VaI, VS, správy bytov a  NP zo dňa 18. 2. 2014 vyplýva, že k vybudovaniu prístupovej komunikácie a trafostanice neprišlo, na prenajatom pozemku je naďalej nevyužívaná oplotená záhrada. Na základe vyjadrenia stavebného úradu je zrejmé, že na pozemku neprišlo k realizácii žiadnej stavby. 

5

MČ pripravila na podpis starostovi MČ odstúpenie od nájomnej zmluvy. Vzhľadom na uvedené skutočnosti ďalšie vymáhanie pohľadávky súdnou cestou, prípadne vyhlásenie konkurzu na ROYAL GARDEN, s. r. o., a následné uplatnenie si pohľadávky v konkurznom konaní, by bolo neúspešné, neúčelné a nehospodárne a z toho dôvodu bolo navrhnuté trvale upustiť od vymáhania predmetnej pohľadávky. 

Návrh bol prerokovaný v Komisii finančnej, pre správu a nakladanie s majetkom MČ, ktorá požiadala o vypracovanie analýzy – z akého dôvodu bolo od zmluvy odstúpené až po 4 rokoch a nie po 3 mesiacoch, ktoré určuje čl. V. „Skončenie nájmu“, bod 2 NZ č. 274/2007 uzavretej podľa § 663 a nasl. Občianskeho zákonníka a preveriť, či nájomca je ešte vlastníkom nejakého majetku. 
K uvedenému odd. právne, podnikateľ., evidencie súpis. čísiel a správy pozemkov vypracovalo písomné stanovisko, ktoré bolo predložené na rokovanie MR.

V diskusii vystúpili Ing. Kollárik, p. Szusčík,  Ing. Winkler, JUDr. Olšák a JUDr. Mikulec.

	Miestna rada odporučila MZ schváliť trvalé upustenie od vymáhania pohľadávky  vedenej  voči  spoločnosti  ROYAL GARDEN, s. r. o., IČO: 36611565, so sídlom Tallerova č. 4, 811 02 Bratislava z titulu uzatvorenej Nájomnej zmluvy č. 274/2007 v znení jej dodatku vo výške 23.401,70 € plus príslušenstvo v súlade s § 13 ods. 5 písm. d) Zásad hospodárenia a nakladania s majetkom MČ B-NM a s majetkom zvereným jej do správy hlavným mestom SR Bratislavou  z   dôvodu, že zo všetkých okolností prípadu je zrejmé, že ďalšie vymáhanie pohľadávky by nebolo úspešné a bolo by nehospodárne, nakoľko spoločníci spoločnosti dlžníka sú z Izraela, spoločnosť od roku 2010 nemá konateľa a spoločnosti nie je možné doručiť žiadne písomnosti bez pripomienok.
Miestna rada prijala uznesenie č. 34/09.

Rôzne:

P. Červenková informovala  členov MR o príprave volieb do Európskeho parlamentu, ktoré sa uskutočnia dňa 24. 5. 2014. Kandidátske listiny v MČ B-NM podalo 19 politických subjektov a koalícií. Do 44 okrskových volebných  komisií  bude  zaradených 363 členov  OVK. Kompletný počet 44 členov do všetkých OVK doručilo 5 politických subjektov. Dňa 30. 4. 2014 o 14.00 hod. sa uskutoční v Stredisku kultúry na Vajnorskej č. 21, Bratislava, I. zasadnutie okrskových volebných komisií spolu so školením Okresného úradu v Bratislave, na ktorom zložia sľub zapisovatelia a členovia volebných komisií na voľby do Európskeho parlamentu.    

MUDr. Dubček informoval o žiadosti p. Kristiana Matouška, ktorý ho požiadal o vystúpenie na MZ MČ B-NM vo veci živelného parkovania v lokalite na ulici Odbojárov, na priľahlom chodníku k bývalému cyklistickému štadiónu. Požaduje oficiálne vyznačiť potrebné státie vozidiel a zo strany príslušných mestských orgánov najmä mestskej polície zabezpečiť vynútenie plnenia ustanovenia § 52 ods. 2 zákona č. 8/2009 o cestnej premávke... 

6

„(2) Iní účastníci cestnej premávky než chodci nesmú chodník používať, to neplatí, ak dopravnou značkou alebo dopravným zariadením nie je určené inak alebo ak ide o zastavenie alebo státie vozidla, pri ktorom ostane voľná šírka chodníka najmenej 1,5 m.“ To znamená, že občania z danej lokality navrhujú na uvedený chodník osadiť dopravnú značku IP č. 12 – Parkovisko, prípadne IP – 13a (13b) Parkovisko a parkovacie miesta s kolmým (šikmým) státím a vyznačiť vodorovné dopravné značenie.

	Uvedenú žiadosť p. K. Matouška MUDr. Dubček prepošle e-mailom Ing. Kollárikovi, prednostovi MÚ B-NM na riešenie.   

Po prerokovaní materiálov zástupkyňa starostu MČ B-NM poďakovala členom miestnej rady za účasť a  ukončila  rokovanie MR.      

Ing.  Ľudovít   Kollárik 				Mgr. Rudolf   Kusý  
       	         prednosta					           starosta   

	
JUDr. Richard  Mikulec
overovateľ

Bratislava 30. 4. 2014
Zapísala: Anna Zachová

7